钦定古今图书集成/理学汇编/文学典/第093卷 > 朱善
## 钦定古今图书集成/理学汇编/文学典/第093卷 > 朱善

按《江西通志》：“善字备万，丰城人。洪武初，为府学教授，
荐授翰林修撰，后忤旨放还。久之，起为待诏。上言‘世
婚之禁太严，或已聘见绝，或既婚复离，甚且儿女成
行，尚见逼夺，使夫妇中离，母子永隔，请弛其禁’。从之，
擢文渊阁大学士，从游内苑，赋《甘露》诗，上亲折松枝
甘露以赐之。于时诏敕乐章多出其手。遘疾，乞归乡”
里。卒，谥《文恪》。